[pic] | COMISIA COMUNITĂŢILOR EUROPENE |

Bruxelles, 19.9.2007

COM(2007) 544 final

RAPORT AL COMISIEI CĂTRE PARLAMENTUL EUROPEAN ŞI CONSILIU

privind cheltuielile FEGA Sistem de avertizare rapidă Nr. 8/2007

CUPRINS

1. INTRODUCERE 3

2. VENITURI ALOCATE 3

3. FONDUL DE RESTRUCTURARE A INDUSTRIEI ZAHăRULUI 4

4. OBSERVAţII PRIVIND EXECUţIA BUGETARă PE ANUL 2007 4

5. CONCLUZII 6

1. INTRODUCERE

Pentru perioada 16 octombrie 2006 – 30 iunie 2007, nivelul real de execuţie a bugetului raportat la profilul cheltuielilor prevăzut de indicator, stabilit pe baza dispoziţiilor articolului 20 din Regulamentul (CE) nr. 1290/2005[1] al Consiliului, este prezentat în anexă.

2. VENITURI ALOCATE

Pe baza dispoziţiilor articolului 34 din noul Regulament (CE) nr. 1290/2005 privind finanţarea politicii agricole comune, veniturile rezultate din corecţiile financiare efectuate în temeiul deciziilor de închidere de conformitate a conturilor, din nereguli şi din prelevările pentru lapte sunt considerate venituri alocate finanţării cheltuielilor FEGA. La momentul întocmirii bugetului pentru 2007, s-a făcut o evaluare a acestor venituri, care ulterior a fost luată în considerare atunci când autoritatea bugetară a adoptat creditele bugetare pentru anul 2007. Şi anume:

- veniturile rezultate din prelevările pentru lapte au fost estimate la 349,0 MEUR; acestea au fost luate în considerare prin reducerea creditelor solicitate pentru sectorul laptelui şi al produselor lactate pentru care autoritatea bugetară a acordat o sumă de 587,0 MEUR;

- veniturile provenite din sumele recuperate în urma închiderii de conformitate şi din nereguli au fost estimate la 568,0 MEUR şi, respectiv, 70,0 MEUR. Suma totală de 638,0 MEUR a fost luată în considerare prin reducerea creditelor solicitate pentru regimul de plată unică pentru care autoritatea bugetară a acordat o sumă de 27 918,0 MEUR.

Tabelul din anexă prezintă execuţia contului de venituri alocate pentru care, până la data de 30 iunie 2007, s-a colectat o sumă de 1 126,9 MEUR. Şi anume:

- din prelevările pentru lapte, s-a colectat o sumă de aproximativ 360,0 MEUR, în raport cu estimarea iniţială de 349,0 MEUR,

- sumele recuperate în urma închiderii de conformitate a conturilor s-a ridicat la aproximativ 557,8 MEUR, şi

- veniturile rezultate din nereguli s-au ridicat la aproximativ 209,2 MEUR, cu sume suplimentare prevăzute, de asemenea, până la sfârşitul exerciţiului bugetar.

În conformitate cu normele aplicabile, aceste venituri pot fi utilizate, parţial sau total, pentru a acoperi finanţarea cheltuielilor FEGA, în cazul în care creditele bugetare acordate de autoritatea bugetară nu sunt suficiente pentru a finanţa cheltuielile suportate de statele membre. În cazul în care aceste venituri nu sunt utilizate, integral sau parţial, suma neutilizată va fi reportată automat pentru exerciţiul bugetar următor.

3. FONDUL DE RESTRUCTURARE A INDUSTRIEI ZAHăRULUI

Sumele temporare acordate pentru restructurarea din sectorul zahărului sunt tratate ca venituri alocate, destinate finanţării ajutorului de restructurare din industria zahărului şi a altor ajutoare prevăzute de fondul de restructurare. Pentru anul de piaţă 2006/2007, aceste sume se referă la contingentele cantitative de zahăr, sirop de insulină şi izoglucoză deţinute de operatori şi urmează să fie colectate şi vărsate în Fond de către statele membre în două tranşe, ale căror termene limită sunt 31 martie şi, respectiv, 30 noiembrie 2007. La sfârşitul lunii martie, statele membre transferaseră în contul de venituri alocate prima tranşă a sumelor de restructurare datorate în valoare de aproximativ 1 287,2 MEUR. În iunie 2007, statele membre au declarat o sumă de aproximativ 391,5 MEUR aferentă plăţilor ajutoarelor de restructurare din industria zahărului. Aceste plăţi vor fi finanţate din contul de venituri alocate aferent, lăsând astfel un sold de 895,7 MEUR în vederea acoperirii plăţilor viitoare pentru ajutorul de restructurare sau pentru alte ajutoare.

4. OBSERVAţII PRIVIND EXECUţIA BUGETARă PE ANUL 2007

În continuare se prezintă un scurt comentariu privind motivele care stau la baza celor mai importante diferenţe dintre nivelul real al execuţiei şi cel prevăzut pentru anumite sectoare din bugetul pe anul 2007:

4.1. Factori monetari

Cheltuielile suportate în perioada menţionată mai sus ţin cont de modificările ratei de schimb dolar/euro. Pentru o mare parte din restituirile la export pentru produsele agricole, în special pentru cereale şi zahăr, precum şi pentru anumite ajutoare interne, cum ar fi ajutorul pentru bumbac, cheltuielile sunt influenţate de evoluţia acestei rate de schimb.

În conformitate cu articolul 21 din Regulamentul (CE) nr. 1290/2005, bugetul adoptat de autoritatea bugetară a fost întocmit pe baza ratei medii de schimb pentru perioada iulie-septembrie 2006, şi anume de 1 EUR = 1,27 $. Trebuie menţionat faptul că, pentru perioada 1 august 2006 – 30 iunie 2007, rata medie de schimb a fost aproximativ egală cu 1 EUR = 1,31 $, adică mai mare cu 3,1% decât rata utilizată pentru întocmirea bugetului pe anul 2007.

4.2. Factori de piaţă

4.2.1. Cereale (– 327,0 MEUR)

Condiţiile extrem de favorabile de pe piaţa internă şi externă a cerealelor şi preţurile mai ridicate de pe piaţa internă care rezultă din aceasta au condus la scăderea achiziţiilor şi la creşterea vânzărilor de cereale din stocul public, precum şi la o scădere a cheltuielilor privind restituirile la export, conducând, astfel, la o subutilizare a creditelor bugetare din acest sector, ceea ce se aşteaptă să dureze până la sfârşitul exerciţiului bugetar.

4.2.2. Restituirile pentru produsele neincluse în anexa 1 (- 71,4 MEUR)

Se aşteaptă ca statele membre să suporte cheltuieli mai mici în ceea ce priveşte restituirile la export pentru produsele agricole prelucrate, datorită reducerii generale globale a nivelului restituirilor la export pentru diversele produse în cauză. Se aşteaptă ca această situaţie să dureze până la sfârşitul exerciţiului bugetar.

4.2.3. Zahăr (+ 181,3 MEUR)

Depăşirea actuală a creditelor bugetare, în comparaţie cu nivelul indicatorului, se datorează în principal, cantităţilor mai mari de zahăr exportat, provenit atât de pe pieţele libere, cât din stocul public.

4.2.4. Fructe şi legume (− 63,0 MEUR)

Subutilizarea actuală a creditelor bugetare, în comparaţie cu nivelul indicatorului, se datorează în principal, cantităţilor mai mici de tomate care au beneficiat până în prezent de ajutor pentru prelucrare. De asemenea, ritmul de utilizare a fondurilor operaţionale de către organizaţiile de producători este mai lent în raport cu nivelul indicatorului respectiv.

4.2.5. Lapte şi produse lactate (+ 100,3 MEUR)

Creditele bugetare, în raport cu nivelul indicatorului, erau depăşite la 30 iunie 2007.

Trebuie menţionat faptul că, în raport cu nivelul indicatorului, această depăşire a creditelor se datorează unor motive tehnice, întrucât, începând cu bugetul pe anul 2007, veniturile realizate din prelevările pentru lapte, estimate iniţial la 349,0 MEUR, sunt tratate în mod separat ca venituri alocate FEGA. Creditele bugetare pentru 2007 solicitate şi acordate de autoritatea bugetară pentru acest sector nu au inclus aceste venituri şi, prin urmare, indicatorul se aplică creditelor inferioare acestei sume. Acesta este motivul pentru care execuţia bugetară actuală indică o depăşire.

În cazul în care s-ar lua în considerare veniturile rezultate din prelevările pentru lapte, prevăzute iniţial a fi alocate sectorului laptelui, ar rezulta o subutilizare în valoare de − 152,4 MEUR pentru acest sector.

4.3. Ajutoare directe (+ 30,9 milioane EUR)

Statele membre au accelerat ritmul plăţilor în luna iunie, ceea ce a făcut ca subutilizarea creditelor bugetare, constatată până în luna mai, să se transforme într-o uşoară depăşire în raport cu nivelul respectiv al indicatorului.

Pe baza estimărilor cheltuielilor statelor membre până la sfârşitul lunii august, se aşteaptă ca această depăşire să ajungă la aproximativ 1,0% din creditele bugetare în raport cu nivelul respectiv al indicatorului, incluzând atât ajutoarele decuplate, cât şi alte ajutoare directe. Pentru verificarea execuţiei bugetare pentru anumite regimuri din acest domeniu, serviciile Comisiei au contactat anumite state membre în vederea stabilirii unor estimări ale intenţiilor de plată ale acestora cu privire la aceste regimuri pentru perioada de până la sfârşitul exerciţiului bugetar.

În cazul în care s-ar lua în considerare veniturile rezultate în urma închiderii de conformitate şi a neregulilor, prevăzute iniţial a fi alocate regimului de plată unică, ar rezulta, la 30 iunie 2007, o subutilizare în valoare de − 597,9 MEUR la capitolul ajutoarelor directe.

4.4. Auditul cheltuielilor agricole

4.4.1. Închiderea conturilor exerciţiilor financiare precedente (+ 40,9 MEUR)

Comisia a luat toate deciziile de închidere a conturilor care ar trebui să fie executate până la sfârşitul exerciţiului bugetar curent. Valoarea netă recuperată în urma corecţiilor impuse prin aceste decizii se ridica, la 30 iunie 2007, la aproximativ - 74,7 MEUR. Această valoare, în raport cu suma de – 178,0 MEUR, care a fost prevăzută în bugetul pe anul 2007, conduce la o subutilizare a creditelor bugetare. În cazul în care valoarea deja recuperată se menţine până la sfârşitul exerciţiului bugetar, atunci acest lucru va conduce la o creştere a cheltuielilor pentru FEGA de aproximativ +103,3 MEUR pentru exerciţiul bugetar pe 2007. Creşterea actuală a cheltuielilor pentru FEGA reprezintă aproximativ + 40,9 MEUR în raport cu nivelul respectiv al indicatorului pentru luna iunie 2007.

5. CONCLUZII

Creditele bugetare utilizate între 16 octombrie 2006 şi 30 iunie 2007 însumează 40 371,3 MEUR, ceea ce reprezintă o subutilizare de ansamblu a acestor credite de aproximativ - 191,8 MEUR, care rezultă, în principal, din măsuri de piaţă. Se aşteaptă ca această subutilizare să crească până la sfârşitul exerciţiului bugetar. Cu toate acestea, în acest moment, se estimează o depăşire a creditelor bugetare pentru ajutoare directe până la sfârşitul exerciţiului bugetar. Acest sume relative, precum şi subutilizarea creditelor bugetare rezultate în urma auditului cheltuielilor agricole, vor determina nivelul oricăror eventuale utilizări ale veniturilor alocate FEGA.

ANEXĂ

[pic]

[1] JO L 209, 11.8.2005, p. 1. Regulament, astfel cum a fost modificat ultima dată prin Regulamentul (CE) nr. 320/2006 (JO L 58, 28.2.2006, p. 42).